open-index/open-wikipedia-markdown huggingface dataset:
Πανεπιστήμιο των Τιράνων

Το **Πανεπιστήμιο των Τιράνων** (αλβανικά : *Universiteti i Tiranës*) είναι ένα δημόσιο πανεπιστήμιο και το μεγαλύτερο στην Αλβανία. Ιδρύθηκε το 1957 με το όνομα Κρατικό Πανεπιστήμιο των Τιράνων (αλβανικά : *Universiteti Shtetëror i Tiranës*) και αποτελούνταν από πέντε ακαδημαϊκά τμήματα, το σημαντικότερο από τα οποία ήταν το Τμήμα Επιστημών, με έτος ίδρυσης το 1947.

Το κεντρικό κτίριο του πανεπιστημίου σχεδιάστηκε από τον Ιταλό αρχιτέκτονα Γκ. Μπόσιο  κατά τη διάρκεια της ιταλικής Κατοχής. Με τον θάνατο του Εμβέρ Χότζα το 1985, το πανεπιστήμιο πήρε το όνομα του αποβιώσαντος δικτάτορα (αλβανικά : *Universiteti i Tiranës Enver Hoxha*), το οποίο διατήρησε μέχρι το 1992. Βρίσκεται στην Πλατεία της Μητέρας Τερέζας, νότια από το κέντρο των Τιράνων. 

Τα μαθήματα πραγματοποιούνται κυρίως στην αλβανική γλώσσα αλλά υπάρχουν αρκετά τμήματα ξένων γλωσσών που πραγματοποιούνται στα αγγλικά, τα γαλλικά, τα ελληνικά, τα ιταλικά, τα ισπανικά κλπ.

## Σχολές και τμήματα
* Σχολή Κοινωνικών Επιστημών
** Φιλοσοφία
**Κοινωνιολογία
** Ψυχολογία και Παιδαγωγικά
** Κοινωνική Εργασία
** Πολιτικές Επιστήμες
* Σχολή Φυσικών Επιστημών
**Μαθηματικά
** Φυσική
** Χημεία
** Βιολογία
** Πληροφορική
** Φαρμακευτική
* Σχολή Ιστορίας και Φιλολογίας
** Ιστορία
** Γεωγραφία
** Αλβανική Γλώσσα και Γλωσσολογία
** Αλβανική Λογοτεχνία
** Δημοσιογραφία
** Αρχαιολογία
* Νομική Σχολή
* Σχολή Οικονομικών Επιστημών
** Business Informatics
** Οικονομία-Λογιστική
** Οικονομικά
** Business Administration
** Marketing, Τουρισμός
* Σχολή Ξένων Γλωσσών
** Αγγλική Γλώσσα και Φιλολογία
** Γαλλική Γλώσσα και Φιλολογία
** Ελληνική Γλώσσα και Φιλολογία
** Ιταλική Γλώσσα και Φιλολογία
** Ισπανική Γλώσσα και Φιλολογία
** Γερμανική Γλώσσα και Φιλολογία
** Τουρκική Γλώσσα και Φιλολογία
** Ρωσική Γλώσσα και Φιλολογία
** Βαλκανικές Γλώσσες
** Κινεζική Γλώσσα και Φιλολογία
* Τμήμα Επιστήμης της Φυσικής Αγωγής

## Σημαντικοί καθηγητές και απόφοιτοι
* Οδίσε Γκρίλο
* Ισμαήλ Κανταρέ
* Άρντιαν Κλόσι
* Παντελί Μάικο
* Σαλί Μπερίσα
* Φάτος Νάνο
* Νετζμιγιέ Χότζα

## Παραπομπές

## Εξωτερικοί σύνδεσμοι

* University of Tirana (αλβανικά)
* Polytechnic University of Tirana  (αλβανικά)
* Qyteti Studenti) (αλβανικά)

Κατηγορία:Εκπαίδευση στην Αλβανία
Κατηγορία:Πανεπιστήμια στην Αλβανία
Γυαλιά εικονικής πραγματικότητας

thumb|Ένα σετ γυαλιών εικονικής πραγματικότητας που κυκλοφόρησε το 2016

Τα **γυαλιά εικονικής πραγματικότητας** (αγγλ.: Virtual reality headset) είναι συσκευή προσαρμοζόμενη στο κεφάλι που παρέχει εικονική πραγματικότητα για τον χρήστη. Τα γυαλιά εικονικής πραγματικότητας (VR) χρησιμοποιούνται ευρέως με τα βιντεοπαιχνίδια, αλλά χρησιμοποιούνται και σε άλλες εφαρμογές, συμπεριλαμβανομένων προσομοιωτών και εκπαιδευτών. Περιλαμβάνουν μια στερεοσκοπική οθόνη τοποθετημένη στο κεφάλι (παρέχοντας ξεχωριστές εικόνες για το κάθε μάτι), στερεοφωνικό ήχο και αισθητήρες παρακολούθησης κινήσεως της κεφαλής (που μπορεί να περιλαμβάνουν γυροσκόπια, επιταχυνσιόμετρα, μαγνητόμετρα, συστήματα δομημένου φωτός κ.λπ.). Ορισμένα γυαλιά VR διαθέτουν επίσης αισθητήρες παρακολούθησης των ματιών και χειριστήρια παιχνιδιών.

## Παραπομπές


Κατηγορία:Περιφερειακά υπολογιστών
Κατηγορία:Εικονική πραγματικότητα
Oculus Rift

μικρογραφία|Γυαλιά εικονικής πραγματικότητας Oculus Rift
Η **Oculus Rift** είναι σειρά γυαλιών εικονικής πραγματικότητας ανεπτυγμένα και κατασκευασμένα από την Oculus VR, τμήματος της Facebook Inc., που κυκλοφόρησε στις 28 Μαρτίου 2016.

Το 2012 η Oculus διεξήγαγε εκστρατεία της Kickstarter για τη χρηματοδότηση της ανάπτυξης του Rift, αφού ιδρύθηκε ως ανεξάρτητη εταιρεία δύο μήνες πριν. Το έργο αποδείχθηκε επιτυχές, συγκεντρώνοντας σχεδόν 2,5 εκατομμύρια δολάρια ΗΠΑ από περίπου 10.000 συνεισφέροντες. Στη συνέχεια, τον Μάρτιο του 2014, η Oculus αγοράστηκε από το Facebook για 2 δισεκατομμύρια δολάρια.

Το Rift πέρασε από διάφορα μοντέλα προπαραγωγής από τότε που είχε γίνει η εκστρατεία της Kickstarter, περίπου πέντε από τα οποία παρουσιάστηκαν στο κοινό πριν φτάσουν στην εμπορική τους κυκλοφορία. Δύο από αυτά τα μοντέλα εστάλησαν σε υποστηρικτές, επισημασμένα ως κιτ ανάπτυξης· το DK1 στα μέσα του 2013 και το DK2 στα μέσα του 2014, με σκοπό να παρέχουν στους προγραμματιστές μια πλατφόρμα για την ανάπτυξη περιεχομένου εγκαίρως για την κυκλοφορία του Rift. Ωστόσο, και τα δύο αγοράστηκαν επίσης από πολλούς θαυμαστές που ήθελαν να αποκτήσουν μια πρώιμη προεπισκόπηση του τεχνολογικού γνωρίσματος. Το Rift είδε την εμπορική του κυκλοφορία τον Μάρτιο του 2016 με το Rift CV1, το οποίο διακόπηκε τον Μάρτιο του 2019 με την κυκλοφορία του διαδόχου του, του Oculus Rift S.

## Παραπομπές


Κατηγορία:Εικονική πραγματικότητα
Κατηγορία:Αλληλεπίδραση Ανθρώπου-Υπολογιστή
Δελφύνη (μυθολογία)

Η **Δελφύνη** είναι χθόνια θεότητα, κόρη της Γαίας, με τη μορφή γυναίκας και φιδιού. Αδελφός της ήταν ο Τυφώνας, που της έδωσε να φυλάει τα "νεύρα" του Δία αφού τα αφαίρεσε ο ίδιος μετά τη νικητήρια μάχη του με τον μεγάλο θεό. 

Τη Δελφύνη σκότωσε ο Απόλλων, όταν εκείνος ήταν ακόμα παιδί, μέσα σε χαράδρα του Παρνασσού.  Αναφέρεται επίσης πως η Δελφύνη έδωσε το όνομα της στους Δελφούς,  ιερό του Απόλλωνα. 

## Παραπομπές


Κατηγορία:Χθόνιες θεότητες της ελληνικής μυθολογίας
Σούβλισμα

[μικρογραφία|300x300εσ|[Ψητό κοτόπουλο το οποίο ψήνεται σε οριζόντια σούβλα]]
Το **σούβλισμα** είναι είδος ψησίματος στο οποίο το κρέας βιδώνεται πάνω σε μια **σούβλα** – μια πολύ στερεά ράβδο που χρησιμοποιείται για να κρατά το φαγητό στην ίδια θέση όσο ψήνεται πάνω από φωτιά, στο τζάκι ή στο φούρνο. Η μέθοδος του σουβλίσματος χρησιμοποιείται για το ψήσιμο μεγάλων κομματιών κρέατος ή ολόκληρων ζώων (π.χ. χοίρος, γαλοπούλα). Κατά το σούβλισμα η σούβλα περιστρέφεται, μαγειρεύοντας το κρέας ομοιόμορφα. 

Κατηγορία:Τεχνικές μαγειρέματος
Κατηγορία:Κρέας
Πασχαλινό καλάθι

μικρογραφία| Κροατικό πασχαλινό καλάθι.
Ένα **πασχαλινό καλάθι** είναι ένα ειδικό καλάθι που χρησιμοποιείται στους εορτασμούς του Πάσχα. Τα πασχαλινά καλάθια συνήθως γεμίζουν με πασχαλινά αυγά, φαγητό, παιχνίδια ή άλλα δώρα, ανάλογα με την κουλτούρα κάποιου. Καθώς πολλοί άνθρωποι δεν τρώνε γλυκά λόγω της Σαρακοστής, τα λαμβάνουν στα πασχαλινά καλάθια τους αφού απέχουν από αυτά τις προηγούμενες σαράντα ημέρες της Μεγάλης Σαρακοστής. 

## Παραδόσεις

### Ηνωμένες Πολιτείες
αριστερά|μικρογραφία| Λαγουδάκια από μάρσμελοου, καραμελένια αυγά και άλλες λιχουδιές σε ένα πασχαλινό καλάθι.
Στις Ηνωμένες Πολιτείες, μία πασχαλινή παράδοση περιλαμβάνει το λαγουδάκι του Πάσχα να ρίχνει ένα καλάθι με καραμέλες στα καλά παιδιά όλη τη νύχτα. Τα παιδιά αφήνουν ένα καλάθι τη νύχτα, το οποίο γεμίζει το λαγουδάκι του Πάσχα με καραμέλες, παιχνίδια και δώρα το βράδυ πριν από το Πάσχα και τα παιδιά ξυπνούν για να βρουν το καλάθι του Πάσχα. Τα πασχαλινά καλάθια χρησιμοποιούνται επίσης στο κυνήγι πασχαλινών αυγών, στο οποία τα παιδιά προσπαθούν να γεμίσουν το καλάθι τους με πασχαλινά αυγά. 

### Πολωνία
Στην Πολωνία, η Σφιεντσόνκα ή «η ευλογία των πασχαλινών καλαθιών» είναι μία μεγάλη παράδοση το Μεγάλο Σάββατο. Η παράδοση χρονολογείται στην πρώτη της μορφή από τον 7ο αιώνα. Το καλάθι είναι παραδοσιακά ενδεδυμένο με λευκό λινό ή δαντέλα και είναι διακοσμημένο με κλαδάκια από πυξό, το τυπικό πασχαλινό αειθαλές. Καλάθια που περιέχουν δείγμα πασχαλινών φαγητών φέρονται στην εκκλησία για να ευλογηθούν το Μεγάλο Σάββατο. Μετά την ευλογία, τα καλάθια φαγητού μένουν στην άκρη μέχρι το πρωί του Πάσχα. 

## Παραπομπές


Κατηγορία:Πασχαλινές παραδόσεις
Σομπιέρκι Μπίτομ

Η **Σομπιέρκι Μπίτομ** (πολωνικά: *Szombierki Bytom*, ) είναι πολωνικός ποδοσφαιρικός σύλλογος από το Σομπιέρκι του Μπίτομ. Ο σύλλογος αγωνίζεται αυτή τη στιγμή στη 3 Λίγκα. Το μεγαλύτερο επίτευγμα του συλλόγου ήταν η κατάκτηση της Εκστρακλάσα τη σεζόν 1979–80. 

## Ιστορία

## Οπαδοί
Λόγω του μεγάλου αριθμού ομάδων σε κοντινή απόσταση ο σύλλογος έχει σχετικά μέτρια υποστήριξη. Οι οπαδοί έχουν ισχυρό αντιπαλότητα μεταξύ πόλεων με την Πολόνια Μπίτομ, με την οποία ανταγωνίζονται στο ντέρμπι του Μπίτομ. Συνήθιζαν να έχουν μία ισχυρή φιλία με τους οπαδούς της Στσακοβιάνκα Γιαβόζνο. 

## Διακρίσεις

; **Εγχώριες** 

* **[[Εκστρακλάσα|Εκτρακλάσα]]** 
** Πρωταθλητές: 1979–80 
** 2η θέση: 1964–65 
** 3η θέση: 1980–81 
* **[[Κύπελλο Πολωνίας (ποδόσφαιρο ανδρών)|Κύπελλο Πολωνίας]]** 
** Ημιτελικά: 1952, 1963, 1966, 1973, 1979 
* **Πρωτάθλημα Πολωνίας U19** 
** 2η θέση: 1954, 1974 

; **Ευρωπαϊκές**

* **[[ΟΥΕΦΑ Τσάμπιονς Λιγκ|Κύπελλο Πρωταθλητριών]]** 
** Δεύτερος γύρος: 1980–81 
* **[[ΟΥΕΦΑ Γιουρόπα Λιγκ|Κύπελλο ΟΥΕΦΑ]]** 
** Πρώτος γύρος: 1981–82 
* **[[Κύπελλο Ιντερτότο ΟΥΕΦΑ|Κύπελλο Ιντερτότο]]** 
** Νικήτρια ομίλου: 1964-65 

## Ευρωπαϊκό ρεκόρ

## Παραπομπές


## Εξωτερικοί σύνδεσμοι
*  (στα πολωνικά)

Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1945
Κατηγορία:Μπίτομ
Μυλωνάς Μεσσηνίας

Ο **Μυλωνάς** Μεσσήνης είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 29 κατοίκους, σύμφωνα με την Απογραφή του 2011.

## Πληροφορίες
Ο Μυλωνάς ανήκει στην Κοινότητα Μεσσήνης και υπάγεται στη Δημοτική Ενότητα Μεσσήνης, του Δήμου Μεσσήνης. Βρίσκεται σε υψόμετρο 21 μέτρων, πάνω στην 82η Εθνική Οδό Σπάρτης - Καλαμάτας - Πύλου, και απέχει 1 χιλιόμετρο από τη Μεσσήνη. Αναγνωρίσθηκε ως οικισμός στις 14-03-1971.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Παγκόσμιο Πρωτάθλημα Στίβου 2019 – Σφαιροβολία γυναικών

Η **[[σφαιροβολία]] γυναικών** στο **[[Παγκόσμιο Πρωτάθλημα Στίβου 2019]]** διεξήχθη στο Διεθνές Στάδιο Καλίφα στις 2 και 3 Οκτωβρίου.

## Ρεκόρ

## Πρόγραμμα

## Αποτελέσματα

### Προκριματικά
Πρόκριση: 18.40 (Q) ή οι δώδεκα καλύτερες επιδόσεις (q).

### Τελικός

## Παραπομπές

Σφαιροβολία Γυ
Ηφαιστειακό πεδίο Μανζάζ

μικρογραφία|Δορυφορική εικόνα του ηφαιστειακού πεδίου Μανζάζ
Το **ηφαιστειακό πεδίο Μανζάζ** είναι ηφαιστειακό πεδίο στην Αλγερία. Αποτελείται από κώνους σκωρίας με ροές λάβας και ήταν ενεργό μέχρι πρόσφατα. 

## Γεωγραφία και γεωμορφολογία
Το πεδίο βρίσκεται στο Χογκάρ, κοντά στο ηφαιστειακό πεδίο Ατακόρ. Μια δομοειδής ανύψωση έχει συσχετιστεί με την ηφαιστειακή δραστηριότητα στην περιοχή. Η ηφαιστειακή δραστηριότητα εξηγείται από τεκτονικά γεγονότα που σχετίζονται με τη σύγκρουση μεταξύ Ευρώπης και Αφρικής και από την επακόλουθη επανενεργοποίηση των αρχαίων τεκτονικών γραμμώσεων. 

Το πεδίο αποτελείται από κώνους σκωρίας και καλύπτει επιφάνεια 1.500 τετραγωνικών χιλιομέτρων (580 τετραγωνικών μιλίων). Πολλοί εξ αυτών έχουν ρωγμές και έχουν υποστεί μεγάλη διάβρωση. Οι κώνοι ήταν στρομπολιακά ενεργοί και έχουν εκτοξεύσει ροές λάβας. Έχουν επίσης βρεθεί ηφαιστειακή τέφρα και πυροκλαστικά. Το Ουκσέμ είναι ένα μάαρ στο πεδίο το οποίο αποτελείται από δύο ξεχωριστούς κρατήρες με διάμετρο 500 μέτρων (1.600 ποδιών) και 700 μέτρων (2.300 ποδιών) αντίστοιχα. Περιβάλλονται από τόφφους και νάτρο τα οποία βρίσκονται στη βάση του μεγαλύτερου κρατήρα. 

## Γεωλογία
Η βάση αποτελείται από μεταμορφωσιγενή και πλουτωνικά πετρώματα της Προκάμβριας εποχής, τα οποία αποτελούν μέρος της ασπίδας Τουαρέγκ. Σε ορισμένες περιοχές βρέθηκαν τμήματα γρανίτη. Αυτά θάφτηκαν για πρώτη φορά από θολεϊτικούς βασάλτες πριν από 35 έως 30 εκατομμύρια χρόνια. 

Το πεδίο έχει εκτοξεύσει ως επί το πλείστον βασάλτη και βασανίτη. Στους ξενόλιθους περιλαμβάνονται περιδοτίτης και πυροξενίτης, και αμφίβολοι και άστριοι που σχηματίζουν μεγακρύσταλλα στα πετρώματα. Οι ξενόλιθοι προέρχονται, εν μέρει, από έναν μετασωματωμένο μανδύα. Ο συνολικός όγκος των πετρωμάτων που έχουν εκτοξευτεί είναι περίπου 175 κυβικά χιλιόμετρα (42 κυβικά μίλια). 

## Ιστορία εκρήξεων
Τρεις φάσεις ηφαιστειακής δραστηριότητας διακρίνονται στο Μανζάζ, η πρώτη μεταξύ 20 και 12 εκατομμυρίων ετών πριν, η δεύτερη μεταξύ 7 και 4 εκατομμυρίων ετών πριν και η τρίτη μεταξύ 3 και 0,01 εκατομμυρίων ετών πριν. Η ηφαιστειακή δραστηριότητα συνεχίστηκε στην Ολόκαινο εποχή. Μερικά νεότερα ηφαίστεια αναπτύχθηκαν σε αναβαθμίδες της Νεολιθικής εποχής. 

## Παραπομπές



### Πηγές

* 
* 

Μανζαζ
Στοιχείο Περιόδου 6

Ένα **στοιχείο εκτής περιόδου** είναι ένα από τα χημικά στοιχεία στην έκτη περίοδο του περιοδικού πίνακα των στοιχείων, συμπεριλαμβανομένων των λανθανίδων. Ο περιοδικός πίνακας παρουσιάζεται σε σειρές για να απεικονίσει επαναλαμβανόμενες "περιοδικές" τάσεις στη χημική συμπεριφορά των στοιχείων καθώς ο ατομικός αριθμός τους αυξάνεται μια νέα σειρά ξεκινά όταν η χημική συμπεριφορά αρχίζει να επαναλαμβάνεται, πράγμα που σημαίνει ότι στοιχεία με παρόμοια συμπεριφορά εμπίπτουν στο ίδιο κάθετες στήλες. Η έκτη περίοδος περιέχει 32 στοιχεία, ξεκινώντας με Καίσιο και τελειώνοντας με Ραδόνιο. Ο Μόλυβδος είναι επί του παρόντος το τελευταίο σταθερό στοιχείο. όλα τα επόμενα στοιχεία είναι ραδιενεργά. Για το Βισμούθιο ωστόσο το μόνο αρχέγονο ισότοπο του, το 209Bi, έχει χρόνο ημιζωής άνω των 1019 ετών, πάνω από ένα δισεκατομμύριο φορές μεγαλύτερο από την τρέχουσα εποχή του σύμπαντος.

Κατηγορία:Περιοδικός πίνακας
Οι Εξυπνάκηδες

***Οι εξυπνάκηδες*** (πρωτότυπος τίτλος: *Les Grandes Gueules*) είναι γαλλική κωμική ταινία του 1965 σε σκηνοθεσία του Ρομπέρ Ενρικό, βασισμένη σε μυθιστόρημα του Ζοζέ Ζιοβανί. Πρωταγωνιστεί ο Μπουρβίλ και ο Λίνο Βεντούρα.

## Πλοκή
Μετά από 20 χρόνια στον Καναδά, ο Έκτορ Βαλεντίν επιστρέφει στο οικογενειακό του σπίτι στο Βόζες της Γαλλίας, για να κληρονομήσει το πριονιστήριο της οικογένειας μετά το θάνατο του πατέρα του. Φτανοντας στο πατρικό του διαπιστώνει, ότι το «haut-fer» (όρος που χαρακτηρίζει ένα παραδοσιακό υδραυλικό πριονιστήριο) είναι ερειπωμένο, αλλά αποφασίζει να αναζωογονήσει την εταιρεία. Ωστόσο, ένα άλλο πριονιστήριο, πολύ πιο μοντέρνο και ισχυρό, υπάρχει ήδη στο χωριό και ο ιδιοκτήτης του, ο Θιράζ, χαρούμενος με την εξαφάνιση του ανταγωνιστή του, προσέρχεται στον Έκτορ για να του υποβάλει μια προσφορά για να αγόρασει το πριονιστήριο του πατέρα του. Αντιμέτωπος με την άρνηση πώλησης και την αποφασιστικότητα του νεου ιδιοκτητη, ο Θιράζ θα αρχισει να βαζει εμποδια στον Έκτορ για να σταματησει την παραγωγη κοπής ξύλου.

Σε μια δημοπρασία ο Έκτορ, συναντά δύο πρώην κατάδικους, τον Λοράν και τον Μικ που αναζητούν εργασία. Ο Λοράν προτείνει στον Έκτορ να στρατολογήσει μια ομάδα κρατουμενων από την τοπική φυλακή. Ο Βαλεντίν διστάζει μέχρι ο Λοράν να του αποκαλύψει το παρελθόν του. Οι πρώην κρατούμενοι προσλαμβάνονται στη συνέχεια στο πριονιστήριο, δίνοντάς έμφαση στην κατασκευή ενός πολύχρωμου καταυλισμού εργασίας. Στην αρχή, ο Έκτορ καταφέρνει να λειτουργήσει ξανά το πριονιστήριο και η επιχείρησή του βρίσκεται σύντομα σε παραγωγή. Στη συνέχεια, ο Λοράν λέει στο αφεντικό του ότι ένας από τους συγκρατούμενους φίλους του μπορεί να συμμετάσχει μαζί τους.

Σιγά-σιγά, ο Λοράν εφαρμόζει το σχέδιό του. Αλλά το σχέδιό του ερχεται ενάντια σε πολλά απρόβλεπτα γεγονότα. Πρώτον, ο Μικ τον εγκαταλείπει για να φύγει με τη γυναίκα του. Στη συνέχεια, η απελευθέρωση του συγκρατουμένου του καθυστερεί. Κατά τη διάρκεια αυτής της οπισθοδρόμησης, ξεσπά μια φασαρία κατά τη διάρκεια ενός πάρτι μεταξύ των υπαλλήλων των δύο πριονιστηρίων. Ο Μικ, επιστρέφοντας στο πριονιστήριο μετά από διαφωνία με την σύντροφό του, πεθαινει ξαφνικά κατά τη διάρκεια της αντιπαράθεσης. 

Στη συνέχεια, η διοίκηση φυλακών αποφασίζει να πάρει πισω τους κρατούμενους που δουλευουν στο πριονιστήριο. Πριν φύγουν, ένας από τους κρατούμενους αποκαλύπτει στον Έκτορ τι σχεδίαζε ο Λοράν. Νιώθοντας προδομένος, ο Έκτορ βαζει φωτιά στο πριονιστήριο του και παραμένει εκεί προκειμένου να δώσει τέλος στη ζωή του. Ο Λοράν φτάνει εγκαίρως για να τον σώσει. Οι δύο άντρες φεύγουν μαζί για ένα πιο αβέβαιο μέλλον.

## Διανομή ρόλων
*Μπουρβίλ ως Εκτορ Βαλεντιν
*Λίνο Βεντούρα ως Λοράν
*Ζακ Κλοντ Ρολάν ως Μικ
*Τζες Χάιν ως Νενές
*Μαρί Ντουμπουά ως Τζάκι
*Μισέλ Κονσταντέν ως Σκιντά
*Νικ Στεφανίνι ως Θιράζ
*Πωλ Κροσέ ως Πελισιέ

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 1965
Κατηγορία:Γαλλικές κωμικές ταινίες
Κατηγορία:Γαλλικές ταινίες της δεκαετίας 1960
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Ρομπέρ Ενρικό
Κατηγορία:Ταινίες γυρισμένες στην Αλσατία
Πρινέδες Ρεθύμνου

Οι **Πρινέδες** είναι οικισμός της Κοινότητας Χρομοναστηρίου του Δήμου Ρεθύμνης στην Περιφερειακή Ενότητα Ρεθύμνης της Κρήτης. Βρίσκεται σε απόσταση περίπου 9 χλμ. Ν.-ΝΑ. από το κέντρο της πόλης του Ρεθύμνου, ανάμεσα στους Μύλους (ΝΑ.) και δίπλα στο Χρωμοναστήρι (Ν.). Είναι κτισμένο στους βόρειους πρόποδες του όρους Βρύσινα σε υψόμετρο 340 μέτρα. Ως ξεχωριστός οικισμός αναφέρονται επίσημα το 1991 να απογράφεται στην τότε κοινότητα Χρομοναστηρίου. Σύμφωνα με το σχέδιο Καλλικράτης, μαζί με το Χρωμοναστήρι, τα Καπεδιανά και τους Μύλους αποτελούν την τοπική κοινότητα Χρομοναστηρίου που υπάγεται στη δημοτική ενότητα Ρεθύμνης του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 41 κατοίκους.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Σκαλέτα Ρεθύμνου

Η **Σκαλέτα** είναι παραθαλάσσιο χωριό και παραλία της Κοινότητας Πρίνου του Δήμου Ρεθύμνης στην Περιφερειακή Ενότητα Ρεθύμνης της Κρήτης σε υψόμετρο 34  μέτρα.

## Γεωγραφία - Αξιοθέατα
Η Σκαλέτα βρίσκεται στον κόλπο του Αλμυρού (Ρεθύμνου), σε απόσταση 12 χλμ. Α.-ΒΑ. από την πόλη του Ρεθύμνου και συνορεύει με τους οικισμούς Σταυρωμένος (Δ.),  και Πρίνος (ΝΑ.). Μέσα από το χωριό περνάει η ΕΟ90 ή Βόρειος Οδικός Άξονας Κρήτης (Β.Ο.Α.Κ.). Είναι τουριστικό θέρετρο της Κρήτης, με πολλές ξενοδοχειακές μονάδες, ενοικιαζόμενα καταλύματα και γνωστή για την αμμουδερή παραλία της. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Πρίνου. Σύμφωνα με το σχέδιο Καλλικράτης, μαζί με τον Πρίνο  αποτελούν την κοινότητα Πρίνου που υπάγεται στη δημοτική ενότητα Αρκαδίου του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 680 κατοίκους.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Γενή Ρεθύμνου

Η **Γενή** είναι ημιορεινός οικισμός της Κοινότητας Γουλεδιανών του Δήμου Ρεθύμνης στην Περιφερειακή Ενότητα Ρεθύμνου της Κρήτης σε υψόμετρο 420 μέτρα.

## Γεωγραφία - Ιστορία
Η Γενή βρίσκεται στις νότιες πλαγιές του όρους Πατρέλλες, σε απόσταση περίπου 19 χλμ. νότια από το  Ρέθυμνο (μέσω Πρασιές). Βορειοδυτικά και προς την κατεύθυνση των Γουλεδιανών, στην περιοχή Ονυθέ, έχουν έρθει στο φως αρχιτεκτονικά λείψανα που ανήκουν σε μη ταυτισμένο ακόμα οικισμό των ιστορικών χρόνων που διέθετε οχυρωμένη ακρόπολη. Μέχρι τώρα επικρατέστερα είναι τα ονόματα της Οσμίδας και της Φάλλανας. Έχουν ανασκαφεί οικίες και μια αρχαία κρήνη. Τα ευρήματα από τις ανασκαφές χρονολογούνται στην αρχαϊκή εποχή, τον 7ο με 6ο αιώνα π.Χ. Βόρεια του χωριού του χωριού, στη θέση Κερά Ονυθέ έχει ανασκαφεί παλαιοχριστιανική βασιλική μεγάλου μεγέθους (διαστάσεις 31 επί 15 μέτρα), η οποία έχει χρονολογηθεί τον 5ο αιώνα.

Ως οικισμός αναφέρεται από το 1577, ενώ σύμφωνα με ιστορικά στοιχεία την εποχή της ενετοκρατίας της Κρήτης αρχικά ήταν μικτό χωριό και αργότερα κυρίως μουσουλμανικό. Μετά την ενσωμάτωση του νησιού, αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Καρές. Σύμφωνα με το σχέδιο Καλλικράτης, μαζί με τα Γουλεδιανά αποτελούν την τοπική κοινότητα Γουλεδιανών που υπάγεται στη δημοτική ενότητα Ρεθύμνης του Δήμου Ρεθύμνης και σύμφωνα με την απογραφή του 2011  έχει μόνιμο πληθυσμό 33 κατοίκους.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Παγκόσμιο Πρωτάθλημα Στίβου 2019 – 110 μέτρα με εμπόδια ανδρών

Τα **[[110 μέτρα με εμπόδια]] ανδρών** στο **[[Παγκόσμιο Πρωτάθλημα Στίβου 2019]]** διεξάχθηκαν στο Διεθνές Στάδιο Καλίφα στις 30 Σεπτεμβρίου και 2 Οκτωβρίου.

## Ρεκόρ

Τα παρακάτω ρεκόρ καταρρίφθηκαν κατά τη διάρκεια του αγώνα:

## Πρόγραμμα

## Αποτελέσματα

### Σειρές
Οι τέσσερις πρώτοι κάθε σειράς (Q) και οι επόμενοι τέσσερις γρηγορότεροι (q) προκρίνονται στους ημιτελικούς.

### Ημιτελικοί
Οι δύο πρώτοι κάθε σειράς (Q) και οι επόμενοι δύο γρηγορότεροι (q) προκρίνονται στον τελικό.
}
|13.08
|Q
|- bgcolor="ccffcc"
|2
|1
|5
| align="left" |Γκραντ Χόλογουεϊ
| align="left" |
|13.10
|Q
|- bgcolor="ccffcc"
|3
|2
|6
| align="left" |Πασκάλ Μαρτινό-Λαγκάρντ
| align="left" |
|13.12
|Q, 
|- bgcolor="ccffcc"
|4
|3
|4
| align="left" |Ορλάντο Ορτέγα
| align="left" |
|13.16
|Q
|- bgcolor="ccffcc"
|5
|1
|6
| align="left" |Σεργκέι Σουμπένκοφ
| align="left" |
|13.18
|Q
|- bgcolor="ddffdd"
|6
|2
|7
| align="left" |Σίε Γουεντζούν
| align="left" |
|13.22
|q
|- bgcolor="ccffcc"
|7
|3
|7
| align="left" |Μίλαν Τραΐκοβιτς
| align="left" |
|13.29
|Q, 
|- bgcolor="ddffdd"
|8
|2
|9
| align="left" |Ντέβον Άλεν
| align="left" |
|13.36
|q
|-
|9
|3
|5
| align="left" |Αντόνιο Αλκάνα
| align="left" |
|13.47
|
|-
|10
|1
|2
| align="left" |Ντιμιτρί Μπασκού
| align="left" |
|13.48
|
|-
|11
|2
|8
| align="left" |Τσεν Κουέι-ρου
| align="left" |
|13.52
|
|-
|12
|2
|2
| align="left" |Χασάνε Φοφάνα
| align="left" |
|13.52
|
|-
|13
|2
|4
| align="left" |Τζέισον Τζόζεφ
| align="left" |
|13.53
|
|-
|14
|3
|9
| align="left" |Κωνσταντίνος Δουβαλίδης
| align="left" |
|13.54
|
|-
|15
|1
|9
| align="left" |Γιακούμπ Αλ-Γιούχα
| align="left" |
|13.57
|
|-
|16
|3
|8
| align="left" |Άντριου Ράιλι
| align="left" |
|13.57
|
|-
|17
|3
|6
| align="left" |Σούνια Τακαγιάμα
| align="left" |
|13.58
|
|-
|18
|1
|4
| align="left" |Άντριου Πότσι
| align="left" |
|13.60
|
|-
|19
|1
|3
| align="left" |Ορλάντο Μπένετ
| align="left" |
|13.60
|
|-
|19
|3
|3
| align="left" |Βιλέμ Μπελοσιάν
| align="left" |
|13.60
|
|-
|21
|3
|2
| align="left" |Νίκολας Χιου
| align="left" |
|13.61
|
|-
|22
|2
|3
| align="left" |Γιόαν Τσαβέρα
| align="left" |
|13.76
|
|- bgcolor="ddffdd"
|23
|1
|8
| align="left" |Σέιν Μπράθγουεϊτ
| align="left" |
|14.29
|qJ
|-
|
|1
|7
| align="left" |Ρόναλντ Λιβάι
| align="left" |
|
|
|}

### Τελικός

}
|13.18
|
|-
|
|5
| align="left" |Ορλάντο Ορτέγα
| align="left" |
|13.30
|
|-
|5
|2
| align="left" |Σίε Γουεντζούν
| align="left" |
|13.29
|
|-
|6
|1
| align="left" |Σέιν Μπράθγουεϊτ
| align="left" |
|13.61
|
|-
|7
|3
| align="left" |Ντέβον Άλεν
| align="left" |
|13.70
|
|-
|8
|8
| align="left" |Μίλαν Τραΐκοβιτς
| align="left" |
|13.87
|
|-
|
|4
| align="left" |Ομάρ ΜακΛάοντ
| align="left" |
|
|
|}

## Παραπομπές

000110μΕ Αν
Φιλαντελφία

Η **Φιλαντελφία** (*Filadelfia*) είναι κωμόπολη και δήμος (*comune*) στην Επαρχία Βίμπο Βαλέντια της Καλαβρίας στην Ιταλία, περίπου 30 χιλιόμετρα νοτιοδυτικά του Καταντζάρο. Η πόλη κτίστηκε το 1783 σε υψόμετρο περίπου 600 μέτρων από τους κατοίκους του Καστελμονάρντο, σε μια θέση που απείχε 6 χιλιόμετρα από την πόλη τους, η οποία καταστράφηκε από σεισμό. Οι κάτοικοι της Φιλαντελφία αποκαλούνται *Φιλαντελφίνι*.

Τον Δεκέμβριο του 2013 η Φιλαντελφία είχε πληθυσμό 5.500 κατοίκους, ενώ ο δήμος της έχει έκταση 30 τετραγωνικά χιλιόμετρα και υποδιαιρείται στα διαμερίσματα (*frazioni*) Μοντεζόρο, Ποντενίζι, Ζαγκερία, Σιόκκα, Σκάρρο, Νουκαρέλλε, Λουτσέντε, με μικρά χωριά. Ο δήμος της Φιλαντελφία συνορεύει με τους ακόλουθους δήμους: Κουρίνγκα, Φρανκαβίλλα Αντζιτόλα, Τζακούρσο (η αρχαία ελληνική *Ιάκυρσος*) και Πόλια.

Ο πληθυσμός της Φιλαντελφία εμφανίζει συνεχή μείωση σε όλες τις μεταπολεμικές απογραφές, από ένα μέγιστο άνω των 9.600 κατοίκων το 1951. Αυτό οφείλεται στις ανεπαρκείς υποδομές και στις συνθήκες διαβιώσεως. Επιπλέον, η περιοχή είναι σεισμογενής. Τα καλοκαίρια ωστόσο, τον Ιούλιο και τον Αύγουστο, αυτή η ορεινή κωμόπολή δέχεται πολλούς τουρίστες από την Ελβετία, ενώ μπορεί κάποιος να συναντήσει επισκέπτες και από τις ΗΠΑ, τη Γερμανία και τη Γαλλία. Οι νεαροί κάτοικοι όμως συνεχίζουν να μεταναστεύουν στις μεγάλες πόλεις σε αναζήτηση εργασίας. Πολλά σπίτια της Φιλαντελφία φέρουν επιγραφές «πωλείται» ή «ενοικιάζεται» (*vendesi*).

## Παραπομπές


## Εξωτερικοί σύνδεσμοι
* 
* Επίσημος ιστότοπος

Φιλαντελφια
Αιγώνεια

Η **Αιγώνεια** ή **Αιγώνη** ήταν αρχαία πόλη των Μαλιέων στη Θεσσαλία. Είναι άγνωστη η ακριβής τοποθεσία της, αλλά μάλλον βρισκόταν στη νότια πλευρά του όρους Όθρυς, πάνω από τον Μαλιακό κόλπο.

Η πόλη ονομάσθηκε έτσι από το όνομα του μυθολογικού βασιλιά της Αίγωνα, ο οποίος φέρεται και ως ο *πιθανός* ιδρυτής της. Αναφέρεται ακόμη ότι οι Μαλιείς της Αιγωνείας έλαβαν μέρος στον Τρωικό Πόλεμο. Μετά το τέλος του πολέμου αυτού, επιστρέφοντας στην πατρίδα τους με τα πλοία τους, παρασύρθηκαν προς τα νότια, ναυάγησαν και έφθασαν στη Λιβύη.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 662

Αιγωνεια
Άιδος κυνή

Στην ελληνική μυθολογία η **Άιδος κυνή** ή **Άιδος κυνέη** ήταν η περικεφαλαία του θεού του Κάτω Κόσμου Ά(ι)δη ή Πλούτωνα. Κατασκευάστηκε από τους Κύκλωπες και είχε τη θαυματουργό ιδιότητα να καθιστά αόρατο όποιον τη φορούσε. Εκτός από τον Πλούτωνα, σε διάφορους μύθους αναφέρεται ότι τη χρησιμοποίησαν περιστασιακά και άλλοι θεοί, όπως ο θεός Ερμής, που φόρεσε την εξαιρετική αυτή περικεφαλαία προκειμένου να σκοτώσει τον Τιτάνα Ιππόλυτο. Ακόμα και θνητοί ήρωες αναφέρεται πως φόρεσαν την κυνή για να γίνουν αόρατοι και να μπορέσουν έτσι να επιτελέσουν ευκολότερα τα κατορθώματά τους. Χαρακτηριστικό παράδειγμα των τελευταίων είναι ο Περσέας. Παρά την ευρεία αυτή χρήση πάντως, η Άιδος κυνή δεν έπαψε ποτέ να αποτελεί σύμβολο του Πλούτωνα.

Οι ερμηνευτές των αρχαίων μύθων πιστεύουν στην πλειονότητά τους ότι η κυνή συμβόλιζε το αόρατο των θεών γενικώς. Σύμφωνα με μια άλλη εκδοχή, οι αρχαίοι φαντάζονταν τον θάνατο σαν μια θεϊκή δύναμη που πλησιάζει αόρατη τον άνθρωπο και του παίρνει τη ζωή.

Μεγάλη αναλογία παρουσιάζει η αρχαία ελληνική μυθική κυνή με μυθολογίες αρκετών άλλων λαών. Αλλά και σε θρύλους του νεότερου ελληνισμού (λαογραφικούς) οι Καλικάντζαροι γίνονται αόρατοι όταν φορούν τη μαγική τους σκούφια., ενώ και πολλοί ήρωες παραμυθιών χρησιμοποιούν καλύμματα του κεφαλιού για να γίνονται αόρατοι και να επιτυγχάνουν έτσι ευκολότερα τους όποιους σκοπούς τους.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 669

Αιδος κυνη
Χέντρικ Φοχτ

Ο **Χέντρικ Φοχτ** (*Hendrik Voogd*, 10 Ιουλίου 1768 – 4 Σεπτεμβρίου 1839) ήταν Ολλανδός ζωγράφος και χαράκτης, κυρίως τοπιογράφος, που έζησε στην Ιταλία.

## Η ζωή του
[thumb|«Ιταλικό τοπίο με πεύκα-ομπρέλες» (1807), συλλογή του [Ρέικσμουζεουμ, Άμστερνταμ]]
Ο Φοχτ γεννήθηκε στο Άμστερνταμ και από την ηλικία των 15 ετών σπούδασε σε μια τοπική σχολή και αργότερα μαθήτευσε κοντά στον δημιουργό ταπετσαριών Γιουριάαν Αντρίεσεν (*Jurriaan Andriessen*, 1742-1819). Η οικονομική ενίσχυση από τον συλλέκτη τέχνης του Άμστερνταμ Ντ. Φερστήχ (D. Versteegh, 1751-1822) επέτρεψε στον Φοχτ να ταξιδέψει το 1788 στη Ρώμη, ώστε να εκπαιδευθεί περαιτέρω στην τοπιογραφία.

Διαμένοντας στην Ιταλία, ο Φοχτ έγινε φίλος με πολλούς ονομαστούς τοπιογράφους, όπως ήταν οι Νικολά-Ντιντιέ Μπογκέ (*Nicolas-Didier Boguet*), Γιόχαν Κρίστιαν Ράινχαρτ και τον Γιόχαν Μάρτιν φον Ρόντεν. Λίγα είναι γνωστά σχετικώς με τη ζωή του Φοχτ από εκεί και πέρα. Παρέμεινε στην Ιταλία μέχρι τον θάνατό του, με εξαίρεση μια σύντομη επίσκεψη στην πατρίδα του το 1828. Δεν νυμφεύθηκε ποτέ και δεν απέκτησε απογόνους, όσο τουλάχιστον είναι γνωστό. Ο Φοχτ πέθανε στη Ρώμη σε ηλικία 71 ετών. Από τη νεκρολογία του, φαίνεται ότι εκείνη την εποχή τον θεωρούσαν «παλιομοδίτικο» και μικρής επιρροής. Αλλά η ανακάλυψη το 1959 περίπου διακοσίων έργων του στο Κάστρο Ντύφενφόρντε in Νότια Ολλανδία αναζωογόνησε το ενδιαφέρον για τη ζωγραφική του.

## Το έργο του
Από ένα από τα λιγοστά γράμματά του προς την πατρίδα του, φαίνεται ότι ο Φοχτ δημιούργησε πολλά σχέδια της Ρώμης και των γύρω περιοχών, μεταξύ άλλων του Τίβολι, της Λίμνης Άλμπανο, του Καστέλ Γκαντόλφο και της Λίμνης Νέμι. Ορισμένα από αυτά τα σχεδιάσματα με μολύβι και μαύρη κιμωλία αποτελούνται από μοτίβα απευθείας φυσικά, όπως δέντρα και βράχια, ενώ άλλα απεικονίζουν κάποια θέα. 

Τα έργα του Φοχτ από τα πρώτα του χρόνια στη Ρώμη είναι εγχρωματισμένα σχέδια, στο τυπικό γραμμικό στιλ του ύστερου 18ου αιώνα. Μία από τις μεγάλες του επιδράσεις υπήρξε ο Κλωντ Λορραίν και εξαιτίας των ομοιοτήτων στο ύφος ο Φοχτ πήρε το προσωνύμιο «ο Ολλανδός Κλωντ Λορραίν». Ωστόσο, παρά τις επιδράσεις αυτές, ο Φοχτ διετήρησε επιρροές από την ολλανδική του κληρονομιά. Πειραματίσθηκε με ασυνήθιστα φαινόμενα του φωτισμού και τις οργιώδεις φυλλωσιές. Μετά το 1806 εμφανίζονται σε σημαντικό βαθμό βοοειδή στα σχέδια και στους πίνακές του. Μερικά από τα έργα του εκτίθενται σήμερα στο Ρέικσμουζεουμ του Άμστερνταμ.

## Παραπομπές


## Εξωτερικοί σύνδεσμοι
* 

Κατηγορία:Ολλανδοί ζωγράφοι
Τζόζεφ Αλεξάντερ Έιμς

Ο **Τζόζεφ Αλεξάντερ Έιμς** (*Joseph Alexander Ames*, 1816-1872) ήταν Αμερικανός ζωγράφος, κυρίως γνωστός από τις προσωπογραφίες του. Αρχικώς ονομαζόταν **Τζόζεφ Ημς** (*Joseph Emes*) και γεννήθηκε στο χωριό Ρόξμπερυ του Νιου Χάμσαϊρ. Ξεκίνησε να ζωγραφίζει από παιδί και όταν ήταν 12 ετών ο συγγραφέας Χένρυ Θήοντορ Τάκερμαν έγραψε για έναν από τους πίνακές του. Αυτοδίδακτος, μετά από μέτρια επιτυχία στο Σώγκας της Μασαχουσέτης, ο Έιμς εγκαταστάθηκε στη Βοστώνη το 1841. Εκεί επεχείρησε να μιμηθεί το στιλ του Ουάσινγκτον Όλστον. Το 1848 ταξίδεψε στη Ρώμη, όπου ζωγράφισε μια καλή προσωπογραφία του Πάπα Πίου Θ΄, η οποία παρουσιάσθηκε στην ετήσια έκθεση της Εθνικής Ακαδημίας Σχεδίου (Νέα Υόρκη) το 1850. Επιστρέφοντας από την Ιταλία στις ΗΠΑ, του παραγγέλθηκαν πορτρέτα από τους πολιτικούς Ρούφους Τσόουτ, Ντάνιελ Γουέμπστερ και Αβραάμ Λίνκολν. Διατηρούσε ατελιέ στο κεντρικό Μέγαρο Έιμορυ (Amory Hall) της Βοστώνης περί το 1849 και αργότερα (περί το 1856) στην οδό Τρέμοντ και την οδό Σάμερ. Εκθέσεις των έργων του γίνονταν στο Boston Athenæum, στην Εθνική Ακαδημία Σχεδίου και την Ακαδημία Καλών Τεχνών της Πενσυλβάνια. Στα τελευταία του χρόνια εγκαταστάθηκε στη Βαλτιμόρη και μετά στη Νέα Υόρκη, όπου και πέθανε σε ηλικία 56 ετών από «εγκεφαλικό πυρετό» (ασαφής όρος που μπορεί να αντιστοιχούσε σε εγκεφαλίτιδα, μηνιγγίτιδα ή εγκεφαλικό επεισόδιο από έντονη συγκίνηση).

Ο Τζόζεφ Έιμς ήταν ένα από τα ιδρυτικά μέλη της Λέσχης Τεχνών της Βοστώνης.

Ο μικρός αδελφός του, ο Νέιθαν Έιμς, ήταν ποιητής και εφευρέτης, που κατοχύρωσε μεταξύ άλλων την πρώτη ευρεσιτεχνία για κυλιόμενη σκάλα στις ΗΠΑ. Επίσης, η σύζυγος του Τζόζεφ, η Σάρα Φίσερ-Έιμς (1817-1901), ήταν γλύπτρια.

## Παραπομπές


## Πηγές
* 
* 
* 
* 
* Το λήμμα «Αίημς Ιωσήφ Αλέξανδρος» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 676

## Εξωτερικοί σύνδεσμοι
* Ο Έιμς στην American Art Gallery
* «Γυφτοπούλα», by Ames, about 1850–70
* Η Λέσχη Τεχνών της Βοστώνης 
* Ο Έιμς στην ''Askart.com''

Κατηγορία:Αμερικανοί ζωγράφοι
Σταυρωμένος Μυλοποτάμου Ρεθύμνης

Ο **Σταυρωμένος** είναι οικισμός της Κοινότητας Μαργαριτών του Δήμου Μυλοποτάμου στην Περιφερειακή Ενότητα Ρεθύμνης της Κρήτης, ο οποίος βρίσκεται εις υψόμετρο 240 μέτρα, το οποίο απέχει 24 χλμ. Α. από το Ρέθυμνο (μέσω Σφακάκι - Βιρανεπισκοπή) και 6,5 χλμ. ΝΔ. από το Πέραμα (έδρα του δήμου). Το χωριό συνορεύει με τους οικισμούς Καλλέργος (ΒΔ.), Πλευριανά (ΒΑ.), Βεργιανά ΝΑ.) και στα δυτικά του περνά ο χείμαρρος Μυλοποτάμου.Το όνομα προέρχεται από την ομώνυμη εκκλησία του Τιμίου Σταυρού.Ως ξεχωριστός  οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Αλφάς. Σύμφωνα με το σχέδιο Καλλικράτης, ανήκει στην τοπική κοινότητα Μαργαριτών που υπάγεται στη δημοτική ενότητα Γεροποτάμου του Δήμου Μυλοποτάμου και σύμφωνα την απογραφή του 2011 έχουν πληθυσμό 15 κατοίκους.

## Σημείωση
Στην Κρήτη υπάρχουν οι ομώνυμοι οικισμοί Σταυρωμένος Χαμαλευρίου Ρεθύμνης και Σταυρωμένος Λασιθίου

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Βολέσλαος Γ΄ ο Γενναιόδωρος

Ο **Βολέσλαος Γ΄** ο *Γενναιόδωρος*, πολων. Bolesław III Rozrzutny (23 Σεπτεμβρίου 1291 - 21 Απριλίου 1352) από τον Οίκο των Πιαστ-Σιλεσίας ήταν δούκας της Λεγκνίτσα & του Μπζεγκ/Μπρηγκ (1296-1342) και του Βρόκλαφ (1296-1311).

## Βιογραφία
Ήταν ο πρωτότοκος γιος του Ερρίκου Ε΄ του *Παχύ* δούκα του Γιάβορ/Γιάουερ, Λεγκνίτσα/Λήγκνιτς, Βρόκλαφ/Μπρέσλαου και της Ελισάβετ των Πιαστ, κόρης του Μπολέσλαφ του *Ευσεβούς* δούκα της Μεγάλης Πολωνίας.

## Οικογένεια
Νυμφεύτηκε πρώτα το 1318 τη Μαργαρίτα των Πρεμυσλιδών, κόρη του Βεγκέσλαου Β΄ της Βοημίας & Πολωνίας και είχε τέκνα:
* Βεντσέσλαος Α΄ 1318-1364, δούκα του Ναμύσλουφ & Λεγκνίτσα-Μπζεγκ.
* Λουδοβίκος Α΄ π.1321-1398, δούκας των Λεγκνίτσα, Μπζεγκ.
* Νικόλαος 1322, απεβ. νήπιο.

Το 1322 απεβίωσε η Μαργαρίτα και ο Μπολέσλαφ Γ΄ έκανε δεύτερο γάμο με την Αικατερίνη Σούμπιτς, κόρη του Μλάντεν Γ΄ μπάνου της Κροατίας. Δεν απέκτησαν απογόνους.

## Παραπομπές


## Πηγές
* Cawley, Charles, Bolesław III of Breslau: Dukes of Liegnitz (Legnica) (Piast), Dukes of Liegnitz (Legnica) 1278–1409 (Chap 7A), Medieval Lands database, Foundation for Medieval Genealogy,[self-published source][better source needed]
* BOLESŁAW III ROZRZUTNY (HOJNY, SZCZODRY, SZTYLET)

Κατηγορία:Οίκος των Πιαστ-Σιλεσίας
Λουδοβίκος Α΄ του Μπζεγκ

Ο **Λουδοβίκος Α΄** ο *Δίκαιος ή Συνετός*, πολων. Ludwik I Sprawiedliwy/Prawy ή Roztropny (π. 1321 - 6/23 Δεκεμβρίου 1398) από τον Οίκο των Πιαστ-Σιλεσίας ήταν δούκας της Λεγκνίτσα (1342-46, μαζί με τον αδελφό του Βεντσέσλαο Α΄ ως το 1345) και του Μπζεγκ (1358-98).΄Έγινε επίτροπος της Λεγκνίτσα το διάστημα 1364-74.

## Βιογραφία
Ήταν ο δευτερότοκος γιος του Μπολέσλαφ Γ΄ του *Γενναιόδωρου*, δούκα της Λεγκνίτσα & του Μπζεγκ και της Μαργαρίτας των Πρεμυσλιδών, κόρης του Βεγκέσλαου Β΄ της Βοημίας & Πολωνίας.

## Οικογένεια
Παντρεύτηκε το 1341 την Αγνή των Πιαστ-Σιλεσίας-Γκλόγκουφ, κόρη του Ερρίκου Δ΄ του *Πιστού*, δούκα του Ζάγκαν & του Γκλόγκουφ και είχε τέκνα:
* Μαργαρίτα 1342-1386, παντρεύτηκε τον Αλβέρτο Α΄ των Βίττελσμπαχ δούκα της Βαυαρίας. 
* Ερρίκος Ζ΄ 1343/45-1399, δούκας του Μπζεγκ & κυβερνήτης της Νιέμτσα.
* Αικατερίνη π.1344-1404/5;, ηγουμένη του Τρέμπνιτς.
* Χέντβιχ 1346-π.1385), παντρεύτηκε τον Ιωάννη Β΄ δούκα του Οσβιέντσιμ.
* Βεντσέσλαος π. το 1350-1358 απεβ. τουλάχιστον 8 ετών, μία κόρη 1351 απεβ. νήπιο.

## Πηγές
* Marek, Miroslav. "Complete Genealogy of the House of Piast: Silesia". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy
* LUDWIK I BRZESKI (SPRAWIEDLIWY, ROZTROPNY, PRAWY)

## Παραπομπές


Κατηγορία:Οίκος των Πιαστ-Σιλεσίας
Λίμνη Λευκογείων

Η **Λίμνη Λευκογείων** είναι τεχνητή λίμνη που βρίσκεται στα βορειοδυτικά της Δράμας πολύ κοντά στο χωριό Λευκόγεια. Δημιουργήθηκε έπειτα από κατασκευή φράγματος με σκοπό την συγκράτηση των νερών των ρεμάτων Μυλόρεμα και Κρυονέρι που πλημμύριζαν το οροπέδιο, αλλά και για τις ανάγκες ύδρευσης του οροπεδίου. Το φράγμα της που είναι φτιαγμένο από χώμα έχει μήκος 320 μέτρα. Η επιφάνεια της λίμνης είναι περί τα 900 στρέμματα, ο ωφέλιμος όγκος φτάνει τα 13.000.000 κ.μ. και η περίμετρος της καλύπτει μια έκταση 8,25 χλμ. Στις βόρειες όχθες δημιουργούνται υγρολίβαδα, ενώ ιδιαίτερο χαρακτηριστικό της λίμνης είναι τα μικρά φιόρδ και η δαντελωτή μορφολογία της ακτής.

## Παραπομπές


Κατηγορία:Τεχνητές λίμνες της Ελλάδας
Κατηγορία:Λίμνες της Μακεδονίας
Κατηγορία:Γεωγραφία της Δράμας
Κατηγορία:Δήμος Κάτω Νευροκοπίου
Ερρίκος Ζ΄ του Μπζεγκ

Ο **Ερρίκος Ζ΄** ο *με την ουλή*, *ο Γενναίος* ή *του Μπζεγκ*, πολων. Henryk VII *blizną*, *Waleczny* ή *z Brzeski* (1343/45 - 11 Ιουλίου 1399) από τον Οίκο των Πιαστ-Σιλεσίας ήταν δούκας του Μπζεγκ/Μπρηγκ από το 1361 (μαζί με τον πατέρα του ως το 1398) και κυβερνήτης της Νιέμτσα από το 1395.

## Βιογραφία
Ήταν ο μόνος γιος του Λουδοβίκου Α΄ δούκα των Λέγκνιτσα, Μπζεγκ και της Αγνής των Πιαστ, κόρης του Ερρίκου Δ΄ δούκα των Ζάγκαν, Γκλόγκουφ.

## Οικογένεια
Νυμφεύτηκε το 1369 την Ελένη (απεβ. 1369), κόρη του Όθωνα Δ΄ κόμη του Όρλαμυντε και είχε τέκνο:
* Ερρίκος Θ΄ 1369-1419/20, δούκας των Μπζεγκ, Λούμπιν, Χόινουφ, Οουάβα.

Το 1369 απεβίωσε η Ελένη και ο Ερρίκος Ζ΄ έκανε δεύτερο γάμο το 1379 με τη Μαργαρίτα των Πιαστ, κόρη του Σιεμόβιτ Γ΄ δούκα της Μαζοβίας και είχε τέκνα:
* Μαργαρίτα 1380/84-1408, απεβ. 26 ετών.
* Λουδοβίκος Β΄ 1380-85-1436, δούκας του Μπζεγκ, Λεγκνίτσα.

## Πηγές
* Marek, Miroslav. "Complete Genealogy of the House of Piast: Silesia". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy,

## Παραπομπές


Κατηγορία:Οίκος των Πιαστ-Σιλεσίας
Σιριπιδιανά Ρεθύμνης

Τα **Σιριπιδιανά** ή **Συριπιδιανά** είναι μικρό πεδινό χωριό του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται σε υψόμετρο 80 μέτρα ενώ απέχει 24 χλμ. Α.-ΒΑ. από το Ρέθυμνο και 7 χλμ. ΒΑ. από το Πέραμα (έδρα του δήμου). Το χωριό συνορεύει με τους οικισμούς Σκεπαστή (ΒΔ.), Εξάντη (Α.-ΝΑ.), Αχλαδέ (ΝΔ.) ενώ στα βόρειά του περνά η ΕΟ90 ή Βόρειος Οδικός Άξονας Κρήτης (Β.Ο.Α.Κ.). Ως ξεχωριστός  οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Αχλαδέ. Σύμφωνα με το σχέδιο Καλλικράτης, μαζί με τον Αχλαδέ και τα Σολοχιανά αποτελούν την τοπική κοινότητα Αχλαδέ που υπάγεται στη δημοτική ενότητα Γεροποτάμου του Δήμου Μυλοποτάμου και σύμφωνα την απογραφή του 2011 έχουν πληθυσμό 54 κατοίκους.

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Τζιν Άρθουρ

[μικρογραφία|260x260εσ|Με τον [Τζέιμς Στιούαρτ στην ταινία *[[Ο κύριος Σμιθ πάει στην Ουάσινγκτον]]* (1939)]]
Η **Τζιν Άρθουρ** (αγγλ. *Jean Arthur*, πραγματικό όνομα **Γκλάντις Τζορτζιάνα Γκριν**, 17 Οκτωβρίου 1900 – 16 Ιουνίου 1991) ήταν Αμερικανίδα ηθοποιός του θεάτρου και του κινηματογράφου γνωστή για τη συμμετοχή της σε τρεις από τις σημαντικότερες ταινίες του Φρανκ Κάπρα όπως: *[[Ο πρίγκηψ των δολαρίων]] (Mr. Deeds Goes to Town, 1936)*, *[[Δε θα τα Πάρεις Μαζί σου|Δεν θα τα πάρεις μαζί σου]] (You Can't Take It With You, 1938)* και *[[Ο κύριος Σμιθ πάει στην Ουάσινγκτον]] (Mr. Smith Goes to Washington, 1939)*, στις οποίες ξεδίπλωσε το ταλέντο της ως κομεντιέν και καθιερώθηκε ως *κορίτσι της διπλανής πόρτας*. Η ηθοποιός, που υπήρξε υποψήφια για Όσκαρ Α' Γυναικείου Ρόλου για την ερμηνεία της στην ταινία του Τζορτζ Στίβενς *[[Άστεγοι ερωτευμένοι]] (The More the Merrier, 1943)* είναι επίσης γνωστη για τη συμμετοχή της στις ταινίες: *Μόνο οι άγγελοι έχουν φτερά (Only Angels Have Wings, 1939)*, *Ιδιοτροπίες εκατομμυριούχων (The Devil and Miss Jones, 1941)*, *[[Ανθρώπινη δικαιοσύνη]] (The Talk of the Town, 1942)*, *Φλόγα και πάθος (A Foreign Affair, 1948)* και *[[Άρπαγες της γης]] (Shane, 1953)*. 

Ο ιστορικός κινηματογράφου Τζέιμς Χάρβεϊ αναφερόμενος στην Τζιν Άρθουρ, στο βιβλίο του *Η ιστορία της αισθηματικής κωμωδίας*, έγραψε: «Κανενός άλλου ηθοποιού το όνομα δεν συνδέθηκε με την σοφιστικέ κομεντί όσο της Τζιν Άρθουρ. Συνδέθηκε αδιάρρηκτα με εκείνη και η προσωπικότητά της, ως κινηματογραφικός αστέρας καθορίστηκε από εκείνη, τόσο ώστε να είναι δύσκολο κανείς να σκεφτεί την αισθηματική κωμωδία της χρυσής εποχής του Χόλιγουντ, χωρίς να αναφερθεί στην Άρθουρ». Ο ιστορικός Ρόμπερτ Όσμπορν τη χαρακτήρισε ως την *απόλυτη πρωταγωνίστρια της σοφιστικέ κωμωδίας*. Η τελευταία της κινηματογραφική συμμετοχή ήταν στο γουέστερν του 1953 *[[Άρπαγες της γης]] (Shane)* σε ηλικία 53 ετών. Έπειτα η ηθοποιός αποσύρθηκε από τα κινηματογραφικά δρώμενα. 

Η Τζιν Άρθουρ κρατούσε την προσωπική της ζωή μακριά από τα φώτα της δημοσιότητας. Σε ένα άρθρο στο περιοδικό *Life* το 1940, γίνεται αναφορά στο όνομά της με τις παρακάτω λέξεις: «Μετά την Γκάρμπο, η Άρθουρ είναι η δεύτερη μυστηριώδης γυναίκα του Χόλιγουντ». Η ηθοποιός απέφευγε να δίνει συνεντεύξεις, απέφευγε τους φωτογράφους και δεν επέτρεπε το όνομά της να συνδεθεί σε οποιοδήποτε διαφημιστικό κόλπο.

## Παραπομπές


## Βιβλιογραφία
* Capra, Frank. *Frank Capra, The Name Above the Title: An Autobiography*. New York: The Macmillan Company, 1971. .
* Harvey, James. *Romantic Comedy in Hollywood: From Lubitsch to Sturges*. New York: Knopf, 1987. .
* Oller, John. *Jean Arthur: The Actress Nobody Knew*. New York: Limelight Editions, 1997. .

## Εξωτερικοί σύνδεσμοι
* Τζιν Άρθουρ , σελίδα στον ιστότοπο Cine.gr 
*  

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί βωβών ταινιών
Κατηγορία:Αμερικανίδες ηθοποιοί θεάτρου
Βόιτσεχ Στάτλερ

Ο **Βόιτσιχ Στάτλερ** (**Wojciech Korneli Stattler** ή **Albert Kornel Stattler**) (20 Απριλίου 1800 – 6 Νοεμβρίου 1875) ήταν Πολωνός ρομαντικός ζωγράφος με ελβετική αριστοκρατική καταγωγή. Υπήρξε καθηγητής στη Σχολή Καλών Τεχνών στη Κρακοβία και μαθητής του ήταν ο ζωγράφος Γιαν Ματέικο.

## Βιογραφικό
Ο Βόιτσιχ Στάτλερ γεννήθηκε στη Κρακοβία, στις 20 Απριλίου 1800. Πατέρας του  ήταν o Joachim Stattler, δημοτικός σύμβουλος στη Κρακοβία.  Το 1816 ξεκίνησε να σπουδάζει μαθηματικά και φυσικές επιστήμες αλλά ένα χρόνο μετά γράφτηκε στη Σχολή Καλών Τεχνών της Κρακοβίας και παρακολούθησε μαθήματα σχεδίου με καθηγητές τους Άντιν Μπροντόφσκυ (Antoni Brodowski), Józef Peszka και Franciszek Lampi.

Από το 1818 μέχρι το 1827 έζησε στην Ιταλία όπου συνέχισε τις σπουδές του στην Ακαδημία του Σαν Λούκα, στη Ρώμη, με τον Αντρέα Πότσι και ιδιωτικά με τους Βιτσέντζο Καμουτσίνι και  τον Μπέρτελ Θόρβαλντσεν. Σπούδασε επίσης στην Ακαδημία της Βιέννης με τον Αντόνιο Κανόβα. Το διάστημα  1819 -1825 έλαβε αρκετές κρατικές υποτροφίες. 

Το 1829 πήγε στην πόλη Łańcut, στη νοτιοανατολική Πολωνία, όπου έκανε επί πληρωμή τα πορτρέτα  των παιδιών του Κόμη Αλεξάντερ Ποτότσκι (Aleksander Potocki) και άλλων  μελών της οικογένειας. Το 1830 παντρεύτηκε στη Βιέννη την Ιταλίδα Klementyna Zerboni di Colonna. Την ίδια χρονιά, στην πόλη Puławy, έκανε τα προκαταρκτικά σχέδια για το πορτρέτο του Πρίγκιπα  Adam Czartoryski και το 1831 έγινε καθηγητής στη Σχολή Καλών Τεχνών στην Κρακοβία, όπου έκανε μεγάλες αλλαγές χρησιμοποιώντας ζωντανά και γυμνά μοντέλα. Υπηρέτησε στη Σχολή μέχρι το 1857.

Το 1843 -44 πήγε στο Παρίσι όπου κέρδισε, στο Παρισινό Σαλόνι, το Χρυσό Μετάλλιο Λουδοβίκος Φίλιππος για τον πίνακά του *Οι Μακκαβαίοι*.  Στον πίνακα αυτό απεικονίζεται ο Αντίοχος που ζητά την παράδοση και την υποταγή των Μακκαβαίων, που ήταν Εβραίοι επαναστάτες, όπως, σύμφωνα με τον Juliusz Słowacki,  απαίτησαν οι Ρώσοι από τους Πολωνούς μετά την Επανάσταση του Νοεμβρίου (1830 -31). Σήμερα ο εν λόγω πίνακας εκτίθεται στο Εθνικό Μουσείο της Κρακοβίας.

Το 1870 για οικονομικούς λόγους ο Στάτλερ μετακόμισε με την οικογένειά του στη Βαρσοβία αλλά αρνήθηκε να ζωγραφίσει 50 πορτρέτα του Τσάρου Αλεξάνδρου έναντι μεγάλης αμοιβής. Σε μεγάλη ηλικία ζωγράφισε θρησκευτικά θέματα.

Ο Στάτλερ  πέθανε στη Βαρσοβία, στις 6 Νοεμβρίου 1875 και τάφηκε στο Νεκροταφείο Powązki. Υπήρξε φίλος των Γιούλιους Σλοβάτσκι, Αλεξάντερ Φρέντρο, Antoni Odyniec  και Άνταμ Μιτσκιέβιτς. Είχε αποκτήσει ένα γιό, τον Henryk, το 1834. 

## Ορισμένα έργα του Στάτλερ

## Παραπομπές


## Εξωτερικοί σύνδεσμοι
* 

Στάτλερ
Κατηγορία:Ενταφιασμοί στο Κοιμητήριο Ποβόνσκι
Sunshine of Your Love

Το " **Sunshine of Your Love** " είναι ένα τραγούδι του 1967 του βρετανικού ροκ συγκροτήματος Cream . Με στοιχεία hard rock, psychedelia και pop, είναι ένα από τα πιο γνωστά και πιο δημοφιλή τραγούδια των Cream. Ο Μπασίστας και τραγουδιστής Τζακ Μπρους βασίστηκε σε ένα ξεχωριστό μπάσο riff που ανέπτυξε μετά από μια συναυλία του Jimi Hendrix . Ο κιθαρίστας Ερίκ Κλαπτον  και ο στιχουργός Pete Brown συνέβαλαν αργότερα στο τραγούδι. Ο ηχολήπτης Tom Dowd πρότεινε τη ρύθμιση του ρυθμού στην οποία ο ντράμερ Ginger Baker παίζει έναν ξεχωριστό ρυθμό , αν και ο Baker ισχυρίστηκε ότι ήταν η ιδέα του. 

Το τραγούδι συμπεριλήφθηκε στο δεύτερο άλμπουμ με τις καλύτερες πωλήσεις των Cream *[[Disraeli Gears]]* τον Νοέμβριο του 1967. Η Atco Records, η αμερικανική εταιρία του γκρουπ, δεν ήταν αρχικά σίγουρη για τις δυνατότητες του τραγουδιού. Μετά από συστάσεις από άλλους καλλιτέχνες που σχετίζονται με την εταιρία, κυκλοφόρησε μια μονόκλιτη έκδοση τον Δεκέμβριο του 1967.  Το τραγούδι έγινε το πρώτο και υψηλότερο αμερικανικό single των Cream και ένα από τα πιο δημοφιλή single του 1968. Τον Σεπτέμβριο του 1968, έγινε μια μέτρια επιτυχία στο διάγραμμα μετά την κυκλοφορία του στο Ηνωμένο Βασίλειο.

## Σημειώσεις


## Παραπομπές


Κατηγορία:Singles της Atco Records
Κατηγορία:Singles του 1968
Κατηγορία:Τραγούδια του 1967
Κατηγορία:Σελίδες με πηγές CS1 στα Ιταλικά (it)
Μοσχοχώρι Μεσσηνίας

Το **Μοσχοχώρι** Μεσσήνης είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 55 κατοίκους, σύμφωνα με την Απογραφή του 2011.

## Πληροφορίες
Το Μοσχοχώρι ανήκει στην Κοινότητα Καρτερολίου, υπάγεται στη Δημοτική Ενότητα Μεσσήνης, του Δήμου Μεσσήνης και βρίσκεται σε υψόμετρο 39 μέτρων. Μέχρι το 1905 ονομαζόταν **Γαϊδουροχώρι** και μέχρι το 1912 **Μοσχούριον**.

## Διοικητικές μεταβολές

* 21-04-1835, ο οικισμός Γαϊδουροχώρι προσαρτάται στο Δήμο Τρίκκης, με έδρα το Καρτερόλι.
* 18-12-1840, ο οικισμός Γαϊδουροχώρι αποσπάται από το Δήμο Τρίκκης και προσαρτάται στο Δήμο Εύας.
* 24-05-1905, ο οικισμός Γαϊδουροχώρι μετονομάζεται σε Μοσχούριον.
* 31-08-1912, το όνομα του οικισμού Μοσχούριον διορθώνεται σε Μοσχοχώρι και ο οικισμός Μοσχοχώρι προσαρτάται στην Κοινότητα Καρτερολίου.
* 04-12-1997, ο οικισμός Μοσχοχώρι αποσπάται από την Κοινότητα Καρτερολίου και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Σολοχιανά Ρεθύμνης

Τα **Σολοχιανά** είναι μικρός οικισμός του Δήμου Μυλοποτάμου στην Περιφερειακή Ενότητα Ρεθύμνης της Κρήτης.  Βρίσκεται σε υψόμετρο 62 μέτρα και απέχει 26 χλμ. Α. από το Ρέθυμνο (μέσω Πάνορμο) και 4 χλμ. Β.-ΒΑ. από το Πέραμα (έδρα του δήμου). Το χωριό είναι δίπλα και νοτιοδυτικά από τον Αχλαδέ ενώ στα δυτικά του περνά ο ποταμός Γεροπόταμος και η επαρχιακή οδός Περάματος - Πανόρμου. Ως ξεχωριστός  οικισμός αναφέρεται επίσημα το 1971 να απογράφεται στην τότε κοινότητα Αχλαδέ. Σύμφωνα με το σχέδιο Καλλικράτης, μαζί με τον Αχλαδέ και τα Σιριπιδιανά αποτελούν την τοπική κοινότητα Αχλαδέ που υπάγεται στη δημοτική ενότητα Γεροποτάμου του Δήμου Μυλοποτάμου και σύμφωνα την απογραφή του 2011 έχουν πληθυσμό 17 κατοίκους.

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Μυρτοποταμιά Μεσσηνίας

Η **Μυρτοποταμιά** Μεσσήνης είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 61 κατοίκους, σύμφωνα με την Απογραφή του 2011.

## Πληροφορίες
Η Μυρτοποταμιά ανήκει στην Κοινότητα Λυκότραφου, υπάγεται στη Δημοτική Ενότητα Μεσσήνης, του Δήμου Μεσσήνης και βρίσκεται σε υψόμετρο 71 μέτρων. Μέχρι το 1927 ονομαζόταν **Μισυρλί**, ή **Μισερλί** και μέχρι το 1940 **Μικροποταμιά**.

## Διοικητικές μεταβολές

* 25-07-1879, ο οικισμός Μισυρλί, ή Μισερλί προσαρτάται στο Δήμο Εύας.
* 31-08-1912, ο οικισμός Μισυρλί, ή Μισερλί αποσπάται από το Δήμο Εύας και προσαρτάται στην Κοινότητα Βρωμόβρυσης (Αμφιθέας).
* 26-03-1919, ο οικισμός Μισυρλί, ή Μισερλί αποσπάται από την Κοινότητα Βρωμόβρυσης και ορίζεται έδρα της Κοινότητας Μισυρλίου ή Μισερλίου.
* 15-09-1926, ο οικισμός Μισυρλί, ή Μισερλί παύει να είναι έδρα της κοινότητας Σπηταλίων. Η έδρα της Κοινότητας μεταφέρεται από τον οικισμό Μισυρλί ή Μισερλί στον οικισμό Σπητάλια. Η κοινότητα μετονομάζεται σε κοινότητα Σπηταλίων.
* 29-09-1927, ο οικισμός Μισυρλί, ή Μισερλί αποσπάται από την Κοινότητα Σπηταλίων (Σπιταλίου) και προσαρτάται στην Κοινότητα Πηλαλίστρας.
* 22-12-1927, ο οικισμός Μισυρλί, ή Μισερλί μετονομάζεται σε Μικροποταμιά.
* 10-05-1973, ο οικισμός Μυρτοποταμιά αποσπάται από την Κοινότητα Πιλαλίστρας και προσαρτάται στην Κοινότητα Λυκοτράφου.
* 04-12-1997, ο οικισμός Μυρτοποταμιά αποσπάται από την Κοινότητα Λυκοτράφου και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Γαλατάς Αρκαδίας

Ο **Γαλατάς** είναι οικισμός στο Δήμο Γορτυνίας, στην Ελλάδα. Κατά την απογραφή του 2011, αριθμούσε, συνολικά, 20 κατοίκους.

## Γεωγραφία
Παλαιότερα, ήταν ένας εκ των, συνολικά, τριών οικισμών οι οποίοι αποτελούσαν την Κοινότητα Περδικονερίου, μαζί με το Μπουλιάρι και τον Συριαμάκο, ενώ, στη συνέχεια, υπαγόταν διοικητικά στο Δήμο Τροπαίων, ως τμήμα του Δημοτικού Διαμερίσματος Περδικονερίου.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Χωριά του Μαινάλου